**Bélapátfalva, Bükkszentmárton, Mónosbél Köznevelési Intézményfenntartó Társulás Elnöke**

a „Közalkalmazottak jogállásáról szóló” 1992. évi XXXIII. törvény 20/A. § alapján pályázatot hirdet a

**Bélapátfalvai Százszorszép Óvoda, Bölcsőde és Konyha  
óvodavezető (magasabb vezető)**

munkakör betöltésére.

**A beosztáshoz tartozó, illetve a vezetői megbízással járó lényeges feladatok:**

Óvodavezetői feladatok ellátása a vonatkozó jogszabályok és a munkaköri leírás alapján. Az intézmény törvényes működésének biztosítása, gazdálkodási rendjének betartása, a rendelkezésre álló költségvetés alapján az intézmény működéséhez szükséges feltételek biztosítása. A pedagógiai munka irányítása, szervezése, ellenőrzése, a pedagógiai program megvalósulásának biztosítása, az intézményvezetői jogok gyakorlása.

**A közalkalmazotti jogviszony időtartama:** határozatlan idejű közalkalmazotti jogviszony

**Foglalkoztatás jellege:** teljes munkaidő

**A vezetői megbízás időtartama:**

A vezetői megbízás határozott időre, 2020.december 29. napjától 2025. július 31-ig szól.

**A munkavégzés helye:** Heves megye, 3346 Bélapátfalva, Táncsics Mihály utca 4.

**Illetmény és juttatások:** Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók.

**Pályázati feltételek:**

* főiskola, óvodapedagógus szakképzettség,
* pedagógus-szakvizsga keretében szerzett intézményvezetői szakképzettség,
* vagyonnyilatkozat tételi eljárás lefolytatása,
* büntetlen előélet, illetve annak igazolása, hogy a pályázó nem áll közügyektől eltiltás hatálya alatt, nem áll foglalkozástól vagy tevékenységtől eltiltás hatálya alatt
* cselekvőképesség,
* magyar állampolgárság, vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett státus,
* legalább 4 év óvodapedagógus munkakörben szerzett szakmai gyakorlat, a nevelési-oktatási intézményben óvodapedagógus-munkakörben fennálló, határozatlan időre, teljes munkaidőre szóló alkalmazás vagy a megbízással egyidejűleg óvodapedagógus-munkakörben történő, határozatlan időre teljes munkaidőre szóló alkalmazás.

**A pályázat részeként benyújtandó iratok, igazolások:**

* részletes szakmai önéletrajz,
* szakmai gyakorlat meglétét igazoló iratok,
* végzettséget igazoló okmányok másolata,
* kilencven napnál nem régebbi hatósági erkölcsi bizonyítvány,
* Vezetői program, mely tartalmazza a szakmai helyzetelemzésre épülő és a fenntartói stratégiai célok megvalósulását célzó fejlesztési elképzeléseket,
* a pályázó nyilatkozatát arról, hogy a pályázati anyagában foglalt személyes adatainak a pályázati eljárással összefüggő kezeléséhez hozzájárul,
* a pályázó nyilatkozata arról, hogy az eljárásban részt vevők megismerhetik a pályázó anyagát,
* a pályázó nyilatkozata arról, hogy kéri-e a pályázatot elbíráló Társulási Tanácsi ülésen zárt ülés tartását,
* hozzájáruló nyilatkozat vagyonnyilatkozat-tételi eljárás lefolytatásához

**A beosztás betölthetőségének időpontja:** 2020. december 29.

**A pályázat benyújtásának határideje:** 2020. december 16.

**A pályázatok benyújtásának módja:** Postai úton, illetve személyesen Bélapátfalva - Bükkszentmárton - Mónosbél Köznevelési Intézményfenntartó Társulás Ferencz Péter Elnöknek címezve, 3346 Bélapátfalva, József A. u. 19. címre. A borítékon fel kell tüntetni a munkakör megnevezését (Óvodavezető) és az azonosító számot (HIV/3389-2/2020.)

**Érdeklődni:** A pályázati kiírással kapcsolatosan további információt nyújt személyesen Ferencz Péter Társulási Tanács elnöke, ill. Dudásné dr. Géczi Erika jegyző a 3346 Bélapátfalva, József A. u. 19. szám alatt, vagy a 36/554-300-as telefonszámon.

**A pályázat elbírálásának módja, rendje:** A pályázókat a pályázat előkészítője által összehívott bizottság személyesen hallgatja meg, kinevezéséről a Társulási Tanács, veszélyhelyzet fennállása esetén a Társulás Elnöke dönt.

A pályázatot kiíró fenntartja magának a jogot, hogy a pályázati folyamatot felfüggessze, megszakítsa vagy eredménytelenné nyilvánítsa bármiféle jog és/vagy anyagi következmény nélkül. Az eljárás indoklás nélküli eredménytelenné nyilvánítása esetén a Pályázó kárigényt semmilyen jogcímen nem érvényesíthet.

**A pályázat elbírálásának határideje:** 2020. december 23.

**A pályázati kiírás további közzétételének helye, ideje:**

* Bélapátfalva Város Önkormányzat hirdetőtáblája
* [www.belapatfalva.hu](http://www.belapatfalva.hu)
* [www.bukkszentmarton.hu](http://www.bukkszentmarton.hu)
* [www.monosbel.hu](http://www.monosbel.hu)